Lisa 1
hankelepingu nr 2-2/24/307-1 juurde

Tehniline kirjeldus 
Seotud hange „Lihtpagaritoodete soetus“ (viitenumber 276740)

1.	Üldkirjeldus

1.1.	Seotud hanke eesmärgiks on lihtpagaritoodete ostmine koos kauba kohale toimetamisega.
1.2.	Pakutud toodete vastavust hinnatakse pakkumuse vormi alusel (HL lisa 2).
1.3.	Toiduaineid tellitakse üldjuhul toitlustuskompleksidele, mille asukohad (hanke avaldamise hetkel) on järgnevad:

Jrk	Ostja/kauba tellija	Tarnekoht	E-posti aadress	
1.	Jõhvi toitlustuskompleks 	Pargi 55, 41537 Jõhvi	johvi.toitkom@rkik.ee	
2.	Tapa toitlustuskompleks	Loode 35, 45106 Tapa	tapa.toitkom@rkik.ee	
3.	Operation Cabrit (0% KM)			
4.	Ämari toitlustuskompleks	Ämari, Lääne-Harju vald, 76102 Harjumaa	amari.toitkom@rkik.ee	
5.	Paldiski toitlustuskompleks 	Raepõik 1, 76805 Paldiski	paldiski.toitkom@rkik.ee	
6.	Seli Tervisekeskus 	Seli küla, Rapla vald, 79604 Rapla maakond	paldiski.toitkom@rkik.ee	
7.	Filtri toitlustuskompleks 	Filtri tee 12, 10132 Tallinn		
8.	Miinisadama toitlustuskompleks	Miinisadama 4, 10416 Tallinn	miinisadama.toitkom@rkik.ee  	
9.	Võru toitlustuskompleks	Kose tee 3A, 65603 Võru	voru.toitkom@rkik.ee	
10.	Tartu toitlustuskompleks	Riia 12, 51013 Tartu	tartu.toitkom@rkik.ee	

1.3.1.	Ostjal on õigus lisada, muuta või ära jätta tarnekohti. Lepinguperioodi jooksul lisanduvatele tarnekohtadele ja tellijatele laienevad kõik riigihanke alusdokumentides esitatud tingimused.
1.3.2.	Kaitseväe territooriumitel paiknevate tarnekohtade osas eraldi hinnaläbirääkimisi transpordi osas ei peeta, kui need tegelikult olulisi lisakulutusi ei tekita. Ostjal on õigus ostjast sõltumatult tekkinud ettenägematu vajaduse korral (nt suurõppused) tellida ajutiselt kaupa ka teise piirkonda Eesti piires.

2.	Tellimine

2.1.	Tellimuste esitamine toimub vajadusepõhiselt esmaspäevast pühapäevani (enamasti tellitakse 2-3 korda nädalas).
2.2.	Tellimused esitatakse hiljemalt eelneval tööpäeval kell 10.00 läbi Telema 
e-tellimissüsteemi (Telema EDS).
2.3.	Tellijal on õigus korrigeerida tellimust 30% ulatuses hiljemalt tellimuse täitmisele eelneval päeval (kuni kella 10.00-ni).
2.4.	Tellimuse miinimum summa on 30 eurot (km-ga).
2.5.	Juhul kui pakkumuses esitatud kaupa ei ole võimalik tarnida (kas osaliselt või täielikult), peab müüja võimaldama ostjale samaväärse asenduskauba. Samaväärne kaup vastab tehnilisele kirjeldusele ja müüja poolt seotud hankes esitatud pakkumusele. Kauba puudumisest peab müüja ostjat ja lepingu kontaktisikut kirjalikult viivitamatult teavitama ning informeerima asenduskaubast, esitades asenduskauba toiteväärtused ja ostja nõudmisel kehtiva vastavusdeklaratsiooni. Ostjal ei ole kohustust nõustuda asenduskaubaga, mis pole samaväärne.
2.6.	Tellimuse täitmise aeg ei tohi samaväärsete asjadega asendamise tõttu pikeneda.
2.7.	Asendamine loetakse pooltele siduvaks, kui ostja kontaktisik on andnud nõusoleku kirjalikku taasesitamist võimaldavas vormis. Pooled ei loe erandkorras ajutist toote asendamist lepingu muutmiseks. Asendused ei tohi olla pikemad kui 8 nädalat ning ei tohi olla korduva iseloomuga.
2.8.	Tellimus muutub pooltele siduvaks, kui müüja kontaktisik ei ole teavitanud tellimuse mitte täitmisest või toote asendusest tellimuse esitanud ostja kontaktisikut e-posti teel hiljemalt tellimuse esitamise päeval kell 15.30.

3.	Nõuded kaubale

3.1.	Tarnitav kaup:

3.1.1.	vastab koguse ja sortimendi poolest tellimuses, müüja pakkumuses toodule ning lisaks ka üldtunnustatud kvaliteedi nõuetele;
3.1.2.	mittenõuetekohaseks kaubaks loetakse muuhulgas HL lisas 2 (ostetavad tooted) sätestatud minimaalsest realiseerimisajast lühema realiseerimisajaga kaupa ja nähtava ning varjatud defektiga kaupasid. Nähtava defektiga kaup on välisel vaatlusel kergesti tuvastatava defektiga kaup. Varjatud defektiga kaup on tavapärase väljanägemisega, millel on välisel vaatlusel raskesti tuvastatav defekt, mis teeb kauba kasutamise võimatuks;
3.1.3.	on kasutuskõlblik, see tähendab kaup ei ole riknenud, tootja määratud realiseerimisaeg ega ostja poolt sätestatud kauba minimaalne säilivusaeg pole ületatud;
3.1.4.	on varustatud eestikeelse tarbijateabega;
3.1.5.	on nõuetekohaselt pakendatud kauba säilimiseks ja kaitseks vajalikul viisil;
3.1.6.	on välimuselt müügikõlblik ning pole vigastatud ega määrdunud;
3.1.7.	on ostjale kätte toimetatud tähtaegselt.

3.2.	Müüja on kohustatud tagama kaubale pakendi, mis kindlustab kauba säilimise ja kaitse transportimisel sihtkohta muutumatul kujul.
3.3.	Kauba pakendid peavad olema märgistatud toitumisalase teabega (koostisosad, toiteväärtuse, allergeenid jms info).
3.4.	Euroaluseid eraldi ei markeerita. Kaup tarnitakse euroalustel, mille maksimaalne lubatud kõrgus on 1600 mm (koos euroalusega). Aluseid ei tohi virnastada. Euroaluste ja tagastatavate kaubakastide aruandlus on korraldatud mitterahaliste nõuetena.
3.5.	Kauba kontrollimine ja üle andmine/vastu võtmine toimub saatelehtede ja/või üleandmise ja vastuvõtmise aktide alusel.
3.6.	Nõutav minimaalne säilivusaeg arvestatakse alates kauba üleandmisest ostjale tarnekohas.
3.7.	Kauba kvaliteet peab vastama Eesti Vabariigis kehtivatele nõuetele. Ostja nõudmisel on müüja kohustatud esitama kauba kohta kehtiva vastavusdeklaratsiooni.
3.8.	Ostjale üle antav kaup peab olema ohutu inimese tervisele ning vastama õigusaktides sätestatud nõuetele (toiduseadus § 12 lg 1) ning vastama tehnilises kirjelduses sätestatud tingimustele, liigi, kirjelduste ja pakendi osas.
3.9.	Käitleja peab järgima toidu pakendil või saatedokumendil märgitud säilitamisnõudeid, mille määrab toidu tootja, töötleja, sealhulgas valmistaja või pakendaja kestvuskatsetega.
3.10.	Toodete pakendile ja etiketile kantud märgistus peab olema selgelt nähtav, kergesti loetav, kulumiskindel ja püsiv, kaasa arvatud ka siis, kui pakend on avatud.

4.	Nõuded kauba kohale toimetamisele:

4.1.	Kontaktisikuteks tarnel on tellimuse esitaja ja toitlustuskomplekside esindajad.
4.2.	Müüja kohustub ostjale kauba kohale toimetama (sh maha laadima ostja poolt näidatud kohtadesse) tellimuses märgitud tarneajal, vahemikus kell 07.00-12.00 või ostja kirjalikul nõusolekul hiljemalt kell 15.00. Suurõppuste korral võib tellimuse täitmise aeg olla ka laupäeval ja pühapäeval ning tarnekoht teise piirkonda Eesti piires, kui märgitud punktis 1.3.
4.3.	Täpsem kauba sortiment, nõuded jm oluline info on toodud tehnilises kirjelduses ja HL lisas 2 (ostetavad tooted).

5.	Nõuded personalile

5.1.	Kauba toimetab kohale müüja poolt volitatud isik, kelle suhtes on Kaitsevägi teostanud taustakontrolli vastavalt kaitseväe korralduse seaduse §-le 41³. Enne Kaitseväe territooriumile sisenemist peab olema edastatud nõusolek taustakontrolli teostamiseks vastavalt julgeolekulisale. Kaitseväe territooriumile pääseb autojuht peale positiivse taustakontrolli tulemit.

6.	Normatiivid

6.1.	Müüja peab järgima kõiki toidu käitlemisega seotud kehtivate õigusaktide nõudeid, mis vastavat valdkonda reguleerivad.

7.	Kvaliteedikontroll

7.1.	Kauba vastuvõtmisel kontrollitakse kauba pakendamise vastavust tehnilistele kirjeldusele, kauba koguse vastavust tellimusele.
7.2.	Kaup loetakse ostjale üle antuks, kui poolte kontaktisikud on allkirjastanud kauba üleandmise-vastuvõtmise akti.
7.3.	Puudustega kauba korral, mille puhul eeldatakse, et need olid olemas enne kauba vastuvõtmist, on ostja kohustatud müüjat kirjalikult teavitama kauba lepingutingimustele mittevastavusest (sh kauba puudujäägist) esimesel võimalusel, kuid mitte hiljem kui kahe tööpäeva jooksul.
7.4.	Defektiga kaup tagastatakse müüjale koos kirjaliku pretensiooniga. Müüja on kohustatud vastavalt ostja nõudmisele kas:

7.4.1.	vahetama tingimustele mittevastava kauba omal kulul ümber tingimustele vastava kauba vastu ostja poolt määratud tähtaja jooksul;
7.4.2.	viima kauba saatelehe/akti vastavusse reaalselt tarnitud kogustega või käsitlema lepingu täitmisel kauba ühikuhinda kauba lepingutingimustele mittevastavuse korral vastavalt ostja hinnaalandamise avalduses nimetatule;
7.4.3.	alandama kauba hinda vastavalt tegelikult üle antud kogusele (teostama üleandmise-vastuvõtmise aktis parandused).

7.5.	Kui ostja tuvastab puudused üle antud kauba osas, siis on müüja kohustatud omal kulul välja vahetama puudustega kaubad, kokkuleppel ostjaga või hiljemalt ühe tööpäeva jooksul alates hetkest, kui poolte kontaktisikud on allkirjastanud üleandmise-vastuvõtmise akti.

8.	Saatedokumendid

8.1.	Tellitud kauba üleandmisel esitab müüja tellija kontaktisikule saatelehe/akti.
8.2.	Poolte kontaktisikud veenduvad müüja poolt esitatud üleandmise-vastuvõtmise aktile märgitud andmete õigsuses ning allkirjastavad selle 2 eksemplaris, millest üks jääb mõlemale poolele.
8.3.	Kauba üleandmise-vastuvõtmise akt (saateleht) on dokument, mis kinnitab müüja poolt ostjale kauba üleandmist ja ostja poolt nende vastuvõtmist. Nimetatud akti vormistab müüja. Akt esitatakse:

8.3.1.	paberkandjal ostja kontaktisikule allkirjastamiseks vahetult pärast kauba üleandmist tarnekohas;
8.3.2.	elektrooniliselt (akti sisu peab olema identne paberkandjal edastatud aktiga) enne kauba üleandmist, akti elektrooniline edastamine toimub läbi Telema EDI dokumendina või muul ostjale sobival viisil.

8.4.	Üleandmise- vastuvõtmise akt sisaldab vähemalt järgmisi andmeid: kauba nimetus, kauba EAN kood, ühik, kogus, parim enne või kõlblik kuni, partii number, üleandmise aeg, kauba maksumus.
8.5.	Kui saateleht ei vasta kaubale (nt kogus või hind), fikseeritakse puudused, koostatakse saateleht, millele teeb müüja korrigeeritud andmetega uue saatelehe. Korrigeeritud saateleht tuleb esitada hiljemalt ühe tööpäeva jooksul puuduste fikseerimisest arvates.